Մորգան Սանսոն

**Մորգան Սանսոն** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Օլիմպիկ Մարսելի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Լե Ման
Սանսոնը Լե Մանի ակադեմիայի սան է։ Իր պրոֆեսիոնալ դեբյուտը նշեց 2012 թվականի օգոստոսի 3-ին՝ փոխարինման մտնելով Դիժոնի դեմ խաղում։ Առաջին հանդիպումը թիմի մեկնարկային կազմում անցկացրեց օգոստոսի 31-ին՝ Կլերմոն Ֆուտի դեմ խաղում։ Իր առաջին գոլը պրոֆեսիոնալ կարիերայում Սանսոնը խփեց դեկտեմբերի 22-ին՝ Մոնակոյի դեմ խաղում։ 2013 թվականի փետրվարի 15-ին ֆրանսիացին գոլի հեղինակ դարձավ Կանի դեմ խաղում, իսկ հանդիպումն ավարտվեց 1-1 հաշվով։ Փետրվարի 22-ին նա գոլ խփեց Նյորի դեմ խաղում՝ օգնելով իր թիմին հաղթել 3-2 հաշվով։ Ապրիլի 19-ին Սանսոնը հեռացվեց խաղադաշտից Գենգանի դեմ խաղում՝ ստանալով երկրորդ դեղին քարտը հանդիպման 60-րդ րոպեին։ Լե Մանի կազմում նա անցկացրեց 31 հանդիպում՝ դառնալով 3 գոլի հեղինակ։

### Մոնպելիե
2013 թվականի հունիսի 12-ին Սանսոնը 4 տարվա պայմանագիր կնքեց Մոնպելիեի հետ։ Իր դեբյուտը ակումբի կազմում նշեց սեպտեմբերի 14-ին՝ Ռեյմսի դեմ խաղում։ Իր առաջին գոլը խփեց 2014 թվականի ապրիլի 11-ին՝ Օլիմպիկ Մարսելի դեմ խաղում։ Դեկտեմբերի 6-ին Սանսոնը գոլի և գոլային փոխանցման հեղինակ դարձավ Ռենի դեմ խաղում։ 2016 թվականի ապրիլի 2-ին ֆրանսիացին դուբլ ձևակերպեց Գենգանի դեմ խաղում, իսկ հանդիպումն ավարտվեց 2-2 հաշվով։ Հոկտեմբերի 1-ին նա 2 գոլային փոխանցում տվեց Դիժոնի դեմ խաղում։ Մոնպելիեի ավագի թևկապով Սանսոնը առաջին անգամ խաղադաշտ դուրս եկավ հոկտեմբերի 15-ին՝ Կանի դեմ խաղում։ Հոկտեմբերի 29-ին նա գոլի և գոլային փոխանցման հեղինակ դարձավ Լորյանի դեմ խաղում։ Դեկտեմբերի 3-ին ֆրանսիացին 2 գոլային փոխանցում տվեց Պարի Սեն-Ժերմենի դեմ խաղում՝ օգնելով իր թիմին հաղթել 3-0 հաշվով։ Մոնպելիեի կազմում Սանսոնը անցկացրեց 107 հանդիպում՝ դառնալով 13 գոլի և 13 գոլային փոխանցման հեղինակ։

### Օլիմպիկ Մարսել
2017 թվականի հունվարի 17-ին Սանսոնը 4․5 տարվա պայմանագիր կնքեց Օլիմպիկ Մարսելի հետ։ Ակումբը նրա համար վճարեց 9 միլիոն եվրո։ Իր դեբյուտը Մարսելի կազմում նշեց հունվարի 22-ին՝ Օլիմպիկ Լիոնի դեմ խաղում։ Առաջին գոլը խփեց մարտի 5-ին՝ Լորյանի դեմ խաղում։ Ապրիլի 16-ին ֆրանսիացին 2 գոլային փոխանցում տվեց Սենտ-Էտիենի դեմ խաղում՝ օգնելով Մարսելին հաղթել 4-0 հաշվով։ Իր առաջին մրցաշրջանում Սանսոնը անցկացրեց 17 հանդիպում առաջնությունում՝ դառնալով 1 գոլի և 7 գոլային փոխանցման հեղինակ։

Իր առաջին հանդիպումը եվրոպական առաջնություններում Սանսոնը անցկացրեց 2017 թվականի հուլիսի 27-ին՝ Եվրոպայի Լիգայի որակավորման երրորդ փուլի Օստենդեի դեմ խաղում՝ այս խաղում դառնալով գոլի հեղինակ։ Հոկտեմբերի 29-ին ֆրանսիացին խփեց Լիլի դեմ հանդիպման միակ գնդակը՝ 1-0 հաշվով հաղթանակ պարգևելով Մարսելին։ Նոյեմբերի 19-ին նա գոլ խփեց Բորդոյի դեմ հանդիպման ավելացված ժամանակում՝ փրկելով իր թիմին պարտությունից։ 2018 թվականի փետրվարի 2-ին Սանսոնը գոլի և գոլային փոխանցման հեղինակ դարձավ Մեցի դեմ խաղում։ Մայիսի 16-ին ֆրանսիացին խաղադաշտ դուրս եկավ Եվրոպայի Լիգայի եզրափակչի Ատլետիկո Մադրիդի դեմ խաղում, սակայն այս խաղում Մարսելը պարտվեց 3-0 հաշվով։ 2017-18 մրցաշրջանում Սանսոնը անցկացրեց 53 հանդիպում բոլոր մրցաշարերում՝ դառնալով 12 գոլի և 3 գոլային փոխանցման հեղինակ։

2018 թվականի սեպտեմբերի 26-ին Սանսոնը գոլի հեղինակ դարձավ Ստրասբուրգի դեմ խաղում՝ օգնելով Մարսելին հաղթել 3-2 հաշվով։ Հոկտեմբերի 21-ին նա խփեց Նիսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։

## Միջազգային կարիերա
Սանսոնը ներկայացրել է Ֆրանսիան մինչև 19 և մինչև 21 տարեկանների երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2018 թվականի դեկտեմբերի 30-ի դրությամբ*

## Ծանոթագրություններ

## Արտաքին հղումներ
* Սանսոնի պաշտոնական Ֆեյսբուքի էջը
* Սանսոնի պաշտոնական Տվիտերի էջը
* Սանսոնի պաշտոնական Ինստագրամի էջը
* Սանսոնը transfermarkt-ում
* Սանսոնը soccerbase.com-ում
* Սանսոնը WhoScored.com կայքում
* Սանսոնը Օլիմպիկ Մարսելի պաշտոնական կայքում 
* Սանսոնը Լիգա 1-ի պաշտոնական կայքում 
* Սանսոնը ՈՒԵՖԱ-ի պաշտոնական կայքում
* Սանսոնը Ֆրանսիայի ֆուտբոլի ֆեդերացիայի կայքում 

Կատեգորիա:Աստոն Վիլլայի ֆուտբոլիստներ
Կատեգորիա:Լե Մանի ֆուտբոլիստներ
Կատեգորիա:Մոնպելիեի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Ստրասբուրգի ֆուտբոլիստներ
Կատեգորիա:Նիսի ֆուտբոլիստներ